NTZS, 

Celovška cesta 25, 

1000 Ljubljana

Strokovno trenerski svet NTZS
ZAPISNIK  5.  SEJE  STROKOVNO  TRENERSKEGA SVETA  NTZS  ZA  SEZONO 2011/2012, z dne 28. 05. 2012 ob 09.00, v prostorih sejne sobe Varnosti Maribor na Šmartinski cesti 106 v Ljubljani
Prisotni: člani STS: predsednik STS in sekretar NTZS Danijel Šarlah, Jože Mikeln, Miran Močan, Mirko Unger ml. in Uroš Slatinšek; 

Selektorji: Bojan Rak, Vesna Ojsteršek Drnovšek, Matej Petar in Darijan Vizjak; 

Predsednica Tehnično registracijske komisije: Milana Štrumbelj;

Opravičeno odsoten: Damjan Lazar

Predlagani dnevni red: 

1. Pregled in potrditev zapisnika prejšnje 4. seje STS za sezono 2011/2012 z dne 22. 03. 2012 

2. MEP 2012 (reprezentance in priprave)
3. Tekmovalni sistemi
4. Tekoče zadeve
5. Razno
Predlagani dnevni red je bil brez dopolnitev soglasno sprejet.
AD 1.

Zapisnik  prejšnje 4. seje STS v sezoni  2011/2012 z dne 22. 03. 2012,  je bil sprejet  brez pripomb.
AD 2. 


Selektorja za mladino sta podala imena kandidatov za MEP 2012, ki bo julija v Schwechatu v Avstriji. 
D. Vizjak je predlagal naslednje igralke: mladinke: N. Zupančič, A. Galič, K. Gutnik in T. Založnik; kadetinje: Z. Veronik, T. Pavčnik, N. Veronik ter G. Paradiž, ki bi igrala na MEP-u le na posameznem tekmovanju, ne pa tudi na ekipnem. 
M. Peter je predlagal naslednje reprezentante: mladinci: L. Peršolja in P. Sukič,  tretji in četrti mladinec pa bi se dokončno izbrala med E. Železnom, T. Novakom in D. Pintarjem po Mastersu ali pa z dodatnimi kvalifikacijami; kadeti: D. Jorgič, T. Šfiligoj, D. Kožul, medtem ko bi se četrti kadet E. Paulin prav tako udeležil le posameznega dela MEP-a. 
Razvila se je debata med člani STS predvsem o tem, kdo naj bi bila tretji in četrti mladinec. Člani STS so nato sprejeli sklep: 
SKLEP  ŠT. 1 :

IO NTZS se predložijo v potrditev s strani obeh mladinskih selektorjev predlagana imena in število reprezentantov za MEP (4 mladinke, 3 +1 kadetinje, 4 mladinci, 3 +1 kadeti), podpre pa se tudi katerikoli odločitev selektorja pri izbiri tretjega in četrtega igralca za reprezentanco mladincev med omenjenimi tremi kandidati ( E. Železen, T. Novak, D. Pintar).

AD 3.
 Selektor za moške B. Rak je predlagal, da bi se DP za člane in članice igralo od začetka do konca na izpadanje, kar bi lahko omogočilo najboljšim tudi prijaznejši urnik igranja (npr. finale mešanih dvojic se sedaj odigrava v prazni dvorani okrog 22.00 ali še kasneje). Prav tako je predlagal razmislek o tem, da bi se odigral le en članski TOP v sezoni in to za najboljših 16 v dveh skupinah po osem;  DP za kadete in mladince posamezno naj bi bili v aprilu, ker se maja pogosto pokrivata  z zaključkom šole, z izpiti ali celo z maturo; predlaga tudi, da bi se v korist zmanjševanja stroškov, tistim ekipam, ki imajo določeno število posameznikov med najboljšimi na rang lestvicah kadetov in mladincev, omogočila direktna uvrstitev na ekipno finale DP; najperspektivnejšim mladim bi se moralo omogočiti čim več igranja z najboljšimi člani (npr. poizkusiti sestaviti iz njih ekipo, ki bi obvezno avtomatično igrala v 1. ligi); 
D. Vizjak je opozoril, da tekmovanj za igralce, še posebej za slabše, ki se ne uvrščajo na TOP-e in Masters, nikakor ni preveč, jih je pa seveda preveč za trenerje, ki večinoma sami pokrivajo vse klubske selekcije. Predlagal je spremembo točkovanja na ekipnem DP z dosedanjih 150 in 90 točk na 100 in 60 točk, ker se pred leti, ko se je spremenil sistem ekipnega igranja, točkovanje ni prilagodilo novemu sistemu. Prav tako je predlagal korekcijo točkovanja na TOP-ih, kjer je v letošnji sezoni prevelik, nelogičen razkorak med četrto in peto uvrščenim (1200 in 950 točk).
 J. Mikeln je menil, da bi bilo treba klubom nuditi več pomoči s strani NTZS npr. z znižanjem oz. sofinanciranjem prijavnin, z večjim delom in vključevanjem mladih v skupne trenažne akcije, s še  več skupnimi pripravami letno. 

V. Ojsteršek Drnovšek  je bila mnenja, da naj bi članska TOP-a ostala letno dva s po 16 vpoklicanih (dvakrat po osem).
U. Slatinšek je predlagal, da bi se od vključno četrtfinala naprej na DP za U-21, mladince in kadete posamezno igralo na štiri dobljene nize.
Po obsežni razpravi so člani STS sprejeli naslednje sklepe (razen g. Ungerja, ki je bil proti sprejetju sklepa št.2).
SKLEP  ŠT. 2 :

TOP-a za člane in članice naj bosta v sezoni dva z dvema skupinama po osem igralcev in igralk.
SKLEP  ŠT. 3 :

DP za kadete in mladince posamezno in pare naj bosta v mesecu aprilu.
SKLEP  ŠT. 4 :

Spremeni naj se točkovanje na ekipnih DP za kadete in mladince s sedanjih 150 in 90 točk na 100 in 60 točk. Prav tako naj se ustrezneje opredeli razpon točkovanja na TOP-ih.
SKLEP  ŠT. 5 :

Na DP za posameznike v kategorijah U-21, mladinci in kadeti naj bi se od vključno četrtfinala naprej igralo na štiri dobljene nize, vse do četrtfinala pa na tri.

AD 4. 
Predsednik STS je prisotne seznanil s pismenim odstopom Polone Čehovin Sušin z mesta  članice STS in opozoril, da je potrebno določiti novega ustreznega kandidata oz. kandidatko za člana STS. Člani STS niso imeli konkretnih predlogov za novega člana STS in so pooblastili predsednika STS D. Šarlaha, da stopi v kontakt z morebitnimi kandidati za izpraznjeno mesto. 
J. Mikelna je zanimalo kaj se dogaja glede namiznoteniškega centra, ker nihče izmed članov STS nima nobenih informacij glede odziva na prijavo v NT center,  niti glede trenutnih aktivnostih glede NT centra. Če NT centra v prihodnji sezoni še ne bo v predvideni obliki, naj bi se eventualno že zagotovljeni denar zanj izkoristil v naslednji sezoni za redne mesečne večdnevne priprave najmlajših perspektivnih igralcev in igralk. Seveda bi se morala v tem primeru čim preje določiti tudi odgovorna oseba za izvajanje priprav in spremljanja perspektivne skupine.

Selektor za člane B. Rak je sporočil, da bodo članske letne priprave na Otočcu od 13. do 22. 08. Predlagal je tudi sestanek z vsemi reprezentančnimi kandidati, da se izjasnijo kdo sploh želi nastopati v Evropski ligi za člane.
Avgustovske reprezentančne priprave za vse ženske selekcije skupaj bodo potekale v ožjem reprezentančnem krogu na Otočcu po 10. 08. v skladu z dogovorom obeh selektorjev (selektorke za članice in selektorja za kadetinje in mladinke).

Selektor za kadetinje in mladinke D. Vizjak je pozval IO NTZS, da doreče morebitno sofinanciranje avgustovskega Euro Mini Champsa v Franciji za najmlajše, rojene leta 2000 in 2001 in mlajše, za katerega konec meseca maja poteče finalna prijava, da se bo obvestilo reprezentančne kandidate glede finančnih pogojev udeležbe. 

AD 5.
 
 Pod to točko ni bilo nobenih novih pobud in razprav. 
5. seja STS v sezoni 2011/2012 se je zaključila ob 13.00.




Ljubljana, 11. 06. 2012   




Zapisal: Darijan Vizjak

